armvectores/hy_wikipedia_2023 huggingface dataset:
Վահե Գաբրիելյան

Վահե Վազգենի Գաբրիելյան (մայիսի 16, 1965(1965-05-16), Երևան, Հայկական ԽՍՀ, ԽՍՀՄ), հայ դիվանագետ, ՀՀ ԱԳՆ դիվանագիտական դպրոցի տնօրեն։


== Կրթություն ==
1972-1982 թթ. սովորել և գերազանցությամբ ավարտել է Երևանի թիվ 139 անգլիական թեքումով միջնակարգ դպրոցը։
1982-1989 թթ. սովորել և գերազանցությամբ ավարտել է ԵՊՀ բանասիրության ֆակուլտետի ռոմանագերմանական բաժինը, որի ավարտական կուրսն անց է կացրել ԱՄՆ Հյուսիսային Կարոլինա նահանգի Դեյվիդսոն քոլեջում։
1989-1993 թթ. սովորել է ԵՊՀ բանասիրության ֆակուլտետի ռոմանագերմանական բաժնի ասպիրանտուրայում։
Սովորել է Վիեննայի դիվանագիտական ակադեմիայում։


== Աշխատանքային գործունեություն ==
1983-1985 թթ. ծառայել է Խորհրդային բանակում։
1992 թ-ից ԵՊՀ ռոմանագերմանական ֆակուլտետի անգլիական բանասիրության ամբիոնի դասախոս
1994-2003 թ. ԵՊՀ ռոմանագերմանական ֆակուլտետի անգլիական բանասիրության ամբիոնի դոցենտ
2003 թվականից ունի դոցենտի կոչում (ԵՊՀ)։
2012-2013 թթ. դասավանդել է ԵՊՀ միջազգային հարաբերությունների ֆակուլտետում։
2016-2017 թթ. դասավանդել է Հայ-ոռւսական (սլավոնական) համալսարանում։
1993-1994 թթ. և 1997-2003 թթ. եղել է ՀՀ նախագահի թարգմանիչ։
1994-1998 թթ. արտաքին գործերի նախարարության Միջազգային կազմակերպությունների վարչության ՄԱԿ-ի, ԵԱՀԿ-ի և այլ միջազգային կազմակերպությունների, ապա ՅՈՒՆԵՍԿՕ-ի բաժիններում՝ երրորդ, երկրորդ, առաջին քարտուղար, կատարել է ՄԱԿ-ի բաժնի վարիչի պարտականություններ։
1996-1998 թթ. որպես թարգմանիչ աշխատել է նաև ՀՀ սահմանադրական դատարանում։
1998-2003 թթ. ՀՀ նախագահի մամուլի քարտուղար։
2003 թ. մարտին ՀՀ Նախագահի հրամանագրով նշանակվել է Մեծ Բրիտանիայի և Հյուսիսային Իռլանդիայի Միացյալ Թագավորությունում ՀՀ արտակարգ և լիազոր դեսպան։
2005 թ. դեկտեմբերին ՀՀ Նախագահի հրամանագրով, համատեղության կարգով նշանակվել է Իռլանդիայում առաջին ՀՀ արտակարգ և լիազոր դեսպան։
2010 թ. հունիսի 3-ին ՀՀ Նախագահի հրամանագրով ազատվել է Մեծ Բրիտանիայի և Հյուսիսային Իռլանդիայի Միացյալ Թագավորությունում ՀՀ արտակարգ և լիազոր դեսպանի պարտականություններից։
2012 թ. մարտի 12-ին ՀՀ Նախագահի հրամանագրով ազատվել է Իռլանդիայում Հայաստանի Հանրապետության արտակարգ և լիազոր դեսպանի պարտականություններից։
2010 թ. հուլիսից ՀՀ արտաքին գործերի նախարարության դիվանագիտական դպրոցի տնօրենն է։


== Դիվանագիտական աստիճան ==
Արտակարգ և լիազոր դեսպան


== Այլ գործունեություն ==
1992-1998 թթ. հանդես է եկել որպես համաժամանակյա և հաջորդական թարգմանություններ կատարող թարգմանիչ։
Անգլիայի Արտոնագրված լեզվաբանների ինստիտուտի անդամ է։
Լուսանկարների երկու` «Բրիտանիա» (Երևան, 2009 թ. և Ստեփանակերտ, 2010 թ.) և «Արցախ» (Երևան, 2011 թ. և Ստեփանակերտ, 2012 թ.) անհատական ցուցահանդեսների հեղինակ է։
Հեղինակն է "Artsakh: the People and Land of Karabakh" (2011 թ.) և "Armenian Heritage and UNESCO" (2017 թ.) գրքերի, ունի տպագրված գիտական հոդվածներ և թարգմանություններ։
2018 թ. ստեղծված «Հայաստանի դիվանագիտական ներկայացուցիչներ» առցանց հանրագիտարան նախագծի հեղինակն է։


== Ընտանիք ==
Ամուսնացած է, ունի երկու որդի։ Գրականագետներ Վազգեն Գաբրիելյանի և Ժենյա Քալանթարյանի որդին է, ՀՀ նախկին փոխվարչապետ Վաչե Գաբրիելյանի եղբայրը։


== Ծանոթագրություններ ==
Էդգար Մարկոսյան

Էդգար Էդվարդի Մարկոսյան (1997, Երևան, Հայաստան), հայ զինվորական, Արցախի հերոս, որը խոցել է ադրբեջանական զինուժի 10 տանկ։


== Կենսագրություն ==
Ծնվել է 1997 թ. Կոտայքի մարզի Հրազդան քաղաքում մանկավարժ Անահիտ Սարիբեկյանի և ինժեներ Էդվարդ Մարկոսյանի ընտանիքում։
2001 թվականից 2003 թ.-ը հաճախել է տեղի մանկապարտեզը։
2003 թվականին ընտանիքով տեղափոխվել է բնակության քաղաք Երևան։
2004 թվականից 2012 թ.-ը սովորել է Երևանի Հ. Հայրապետյանի անվան թիվ 78 հիմնական դպրոցում։
2012 թվականից 2014 թ.-ը սովորել է Երևանի Թ. Կրպեյանի անվան թիվ 62 ավագ դպրոցում։
2014 թվականի ապրիլ ամսին տեղափոխվել է Երևանի Լ. Արիսյանի անվան թիվ 127 դպրոց։
2015 թվականին ավարտել է դպրոցը և անվճար հիմունքներով ընդունվել է Հայաստանի Ազգային Պոլիտեխնիկական Համալսարանի Կիբեռնետիկա ֆակուլտետի էլեկտրոնային տեխնիկա բաժինը։ Ուսում ստանալու նպատակով ստացել է տարկետում` 4 տարի։
2019 թվականին գերազանց բալերով ավարտել է համալսարանը, ստացել է բակալավրի աստիճան և անվճար հիմունքներով ընդունվել է մագիստրատուրա։
Հրաժարվելով տարկետման իրավունքից 2019 թ. հուլիսի 17-ին զորակոչվել է ԶՈՒ, որպես ժամկետային զինծառայող։
2019 թվականի հուլիսի 17-ից մինչև նույն թվականի դեկտեմբերի 29-ը ծառայել է Շիրակի մարզի Գյումրի քաղաքում գտնվող ԶՈՒ ուսումնական N զորամասում։
2019 թ. դեկտեմբերի 27-ին Գյումրի քաղաքի տարվա արդյունքների ամփոփման արդյունքում արժանացել է «Կայազորի լավագույն զինվոր» կոչմանը և պարգևատրվել է թանկարժեք ժամացույցով` քաղաքապետ Սամվել Բալասանյանի կողմից։
2020 թվականի հունվարի 9-ին գերազանց գնահատականներով ավարտելով ուսումնական զորամասի քննական շրջանը` ստացել է «Կրտսեր սերժանտ» զինվորական կոչում։
2020 թվականի հունվարի 10-ին հիմնական զորամասում ծառայությունը շարունակելու համար տեղափոխվել է Արցախի Հանրապետությունում գտնվող N զորամաս` որպես կրտսեր հրամանատար։
2020 թվականի սեպտեմբեր ամսին ստացել է «Սերժանտ» զինվորական կոչում։
2020 թվականի սեպտեմբերի 27-ից մինչև նույն թվականի հոկտեմբերի 12-ը մասնակցել է Ադրբեջանի կողմից Արցախի դեմ սանձզերծված պատերազմին։
Պատերազմի ընթացքում Թալիշ գյուղի ուղղությամբ խոցել է հակառակորդի 10 տանկ, ամուր պահելով իրեն վստահված հատվածը։
2020թվականի հոկտեմբերի 12-ին ողնաշարի վնասվածքով տեղափոխվել է զինվորական հոսպիտալ։


== Պարգևներ և կոչումներ ==
2020 թվականի հոկտեմբերի 4-ին Արցախի հանրապետության նախագահ Արայիկ Հարությունյանի հրամանագրով Էդգար Մարկոսյանը արժանացել է Արցախի Հանրապետության «Արցախի հերոս» բարձրագույն կոչման՝ պարգևատրվելով «Ոսկե արծիվ» շքանշանով։ Էդգար Մարկոսյանը  2020 թվականի Հայ-ադրբեջանական պատերազմի ժամանակ Թալիշի ուղղությամբ խոցել է 10 տանկ։ Երևանի թիվ 78 հիմնական դպրոցը, որտեղ նա սովորել է, ստացել է ոսկե մեդալ  «Արցախի հերոս» ուսանելու համար։


== Հետաքրքիր փաստեր ==
Ըստ տարբեր աղբյուրների Էդգար Մարկոսյանը ծնողներից գաղտնի է մասնակցել Արցախյան պատերազմին, և իր ծնողները իմացել են դրա մասին միայն հերոսի կոչում ստանալու ժամանակ։


== Ծանոթագրություններ ==
Զեյնուլ Աբեդին

Զեյնուլ Աբեդին (բենգալերեն՝ জয়নুল আবেদিন, դեկտեմբերի 29, 1914(1914-12-29), Kishoreganj District, Dhaka Division, Բենգալյան նախագահություն, Բրիտանական Հնդկաստան, Բրիտանական կայսրություն - մայիսի 28, 1976(1976-05-28)[…], Դաքքա, Բանգլադեշ), բանգլադեշցի նկարիչ։ Նրա ստեղծագործությունների ճնշող մեծամասնությունը նվիրված է ազգային կյանքին, որոնցից նշանավոր է հատկապես «Բենգալիայի սովը 1943 թվականին» գրաֆիկական աշխատանքների շարքը։


== Կենսագրություն ==
Զեյնուլ Աբեդինը ծնվել է 1914 թվականի դեկտեմբերի 29-ին Արևելյան Բենգալիայում։ Մանկության տարիներն անցկացրել է Բրահմապուտրա գետի ափերին։ Տարիներ անց վերոնշյալ գետը պիտի շատ անգամներ երևար նկարչի ստեղծագործություններում և բազմաթիվ անգամներ հանդիսանար ներշնչանքի աղբյուր։ 1933 թվականին Զեյնուլ Աբեդինը ընդունվում է Կալկաթայի մշակույթի պետական դպրոց։ Սովորելու ընթացքում Բրահմապուտրային նվիրված նկարները հեղինակը վրձնել է հիմնականում ջրաներկով։ 1938 թվականին տեղի ունեցած ցուցահանդեսի ժամանակ այդ նկարները Աբեդինին արժանացրին Ոսկե մեդալի։ Այդ ժամանակից էլ ձևավորվեց Զեյնուլ Աբեդին նկարչի սեփական ոճը։
Զեյնուլ Աբեդինը Կալկաթայի խմբի մասնակից-անդամ էր, որը խմբավորում էր Հնդկաստանի մոդեռնիստ նկարիչներին։


== Սովի պատկերում ==
1943 թվականին Բենգալիայում մոլեգնեց սովը, որը ցնցեց նկարիչ Զեյնուլ Աբեդինին։ Այդ տարիներին նկարիչը ստեղծեց իր ամենահայտնի ստեղծագործությունները, որոնք ցուցադրության հանվեցին 1944 թվականին։


== Ազատագրության շարժում ==
Զեյնուլ Աբեդինը ներքաշվել է Ազատագրության շարժման բոլոր փուլերին , որոնք, ի վերջո, հնարավոր դարձրին Բանգլադեշ պետության ձևավորմանն ու անկախացմանը։ Նկարիչը Բենգալիայի մշակութային ինքնաճանաչման շարժման առաջամարտիկներից մեկն է համարվում. Զեյնուլի քայլը միտված էր Բենգալիայի մշակույթի վերստեղծմանը, որը մեկուսացվել էր Պակիստանի կառավարության կողմից։
1969 թվականին Զեյնուլ Աբեդինը նկարում է Նոբաննոյի թղթափաթեթը (Բենգալիայի բերքի տոնախմբություն), օգտագործելով չինական թանաք, ջրաներկ և մոմանյութեր։


== Կարիերան անկախությունից հետոП ==

Զեյնուլ Աբեդինը 1975 թվականին Սոնարգաոնեում հիմնադրում է Արվեստի ազգային թանգարանը (մայրաքաղաք  Դաքքայի հարևանությամբ), ինչպես նաև սեփական ստեղծագործությունների պատկերասրահը, որը կոչվում էր «Zainul Abedin Sangrahashala». ի դեպ, այն նկարչի ծննդավայրում էր։
Նկարիչ Զեյնուլ Աբեդինն իր մահկանացուն կնքում է 1976 թվականի մայիսի 28-ին թոքերի քաղցկեղից, վաթսունմեկ տարեկան հասակում, Դաքքայում։
Նրա կարապի երգը դարձավ «Երկու դիմանկարներ» աշխատանքը, որը վրձնեց մահվանից առաջ։ 1982 թվականին նրա 70 աշխատանքներից 17-ը, որոնք պահպանվում և ցուցադրվում էին «Zainul Abedin Sangrahashala» պատկերասրահում, գողացան։ Հետագայում հնարավոր եղավ հետ վերադարձնել նրանցից 10-ը։


== Ծանոթագրություններ ==


== Գրականություն ==
Islam Syed Manzoorul (2012)։ «Abedin, Zainul»։  in Islam Sirajul, Jamal Ahmed A.։ Banglapedia: National Encyclopedia of Bangladesh (Second ed.)։ Asiatic Society of Bangladesh 


== Արտաքին հղումներ ==
Painting by Shilpacharjya Zainul Abedin Archived 2007-01-13 at the Wayback Machine.
Zainul Abedin @ Gallery Jolrong
Վալգրիզանշ

Վալգրիզանշ  (ֆրանս.՝ Valgrisenche), կոմունա Իտալիայի Վալե դ'Աոստա մարզում։
Բնակչությունը կազմում է 183 մարդ (2008 թվականի տվյալներով)։ Բնակչության խտությունը՝ 2 մարդ/կմ²։ Տարածքը՝ 12 կմ²։ Փոստային ինդեքս՝ 11010։ Հեռախոսային կոդ՝ 0165։
Բնակավայրի հովանավոր է համարվում սուրբ Անդրեյը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սթիվեն Սոնդհայմ

Սթիվեն Ջոշուա Սոնդհայմ (անգլ.՝ Stephen Joshua Sondheim, մարտի 22, 1930(1930-03-22)[…], Նյու Յորք շրջան, Նյու Յորք, Նյու Յորք, ԱՄՆ - նոյեմբերի 26, 2021(2021-11-26), Roxbury, Լիչֆիլդ շրջան, Կոնեկտիկուտ, ԱՄՆ), ամերիկացի կոմպոզիտոր, պոետ և դրամատուրգ, բազմաթիվ բրոդվեյական մյուզիքլների հեղինակ։ Ֆիլմի լավագույն երաժշտություն անվանակարգում Օսկար մրցանակի դափնեկիր (1991 թվականին «Դիք Թրեյսի» ֆիլմի «Sooner or Later (I Always Get My Man)» երգի երաժշտության և խոսքերի համար)։ Երգը 1990 թվականին ձայնագրել է ամերիկացի երգչուհի Մադոննան՝ հատուկ «Դիք Թրեյսի» ֆիլմի համար։ Սոնդհայմը գրել է ընդամենը հինգ երգ այս ֆիլմի համար և մասնավորապես երկու երգ՝ Մադոննայի համար։
Սթիվեն Սոնդհայմը 20 օրգինալ մյուզիքլի հեղինակ է, որոնք 1954-2008 թվականներին բեմադրվել են Բրոդվեյում։ Սթիվենի «Անտառում» մյուզիքլը բեմադրվել է 1987 թվականին և առաջադրվել է երեք «Թոնի» մրցանակի։ 2014 թվականին մյուզիքլը էկրանավորվել է Walt Disney Pictures ստուդիայում՝ ստանալով «Դեպի անտառները» անվանումը։ Կինոբեմադրության գլխավոր դերերում նկարահանվել են Աննա Քենդրիկը, Ջեյմս Քորդենը, Էմիլի Բլանտը և Մերիլ Սթրիփը, վերջինս կախարդի դերի համար որպես երկրորդ պլանի լավագույն դերասանուհի առաջադրվել է «Օսկար»-ի։ Սոնդհայմը կոմպոզիտորի իրավունքով մասնակցել է իր մյուզիքլի էկրանավորմանը՝ գրելով մի քանի նոր երգ հատուկ կինոտարբերակի համար։
Սթիվենը «Թոնի» մրցանակի ռեկորդակիր է․ իր կարիերայի ընթացքում ստացել է 8 պարգև՝ ներառյալ թատերական արվեստում կենսական ձեռքբերումների համար մրցանակը, որը նրան է շնորհվել 2008 թվականին։ Կոմպոզիտորն ունի ևս ութ մրցանակ՝ «Գրեմմի», Պուլիցերյան մրցանակ, Լորենս Օլիվիե մրցանակ և Նախագահական ազատության մեդալ (2014)։
Սոնդհայմը միակ կենդանի թատերական գործիչն է, որի պատվին թատրոններ են անվանակոչել ինչպես Բրոդվեյում, այնպես էլ Վեստ-Էնդում։


== Ծանոթագրություններ ==


== Արտաքին հղումներ ==
Стивен Сондхайм на Musicals.Ru
Կասպոջո

Կասպոջո (իտալերեն՝ Caspoggio), կոմունա Իտալիայում։ Գտնվում է Լոմբարդիա մարզի Սոնդրիո գավառում։
Բնակչությունը կազմում է 1585 մարդ, խտությունը կազմում է 264 մարդ/կմ²։ Տարածքը գրավում է 6 կմ²։ Էլեկտրոնային փոստ՝ 23020, հեռախոսային կոդ՝ 0342։


== Ծանոթագրություններ ==
Կուշչովոե (գյուղ, Նովգորոդ-Վոլինսկի շրջան)

Կուշչովոե (ուկրաիներեն՝ Кущове), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Կուշչովոե գյուղում բնակվում էր 140 մարդ։ Բնակավայրը զբաղեցնում է 0,965 կմ² տարածք։ Բնակչության խտությունը կազմում էր 145,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արյունոտ լուսին

«Արյունոտ լուսին», գերմանական սարսափ ֆիլմ, որը թողարկվել է 1981 թվականին՝ ռեժիսոր Խեսուս Ֆրանկոյի կողմից։


== Սյուժե ==
Հինգ տարի առաջ երիտասարդ մի տղա՝ Միգել անունով, այլանդակված դեմքով խնջույքի ժամանակ բռնաբարել էր մի աղջկա, որից հետո սպանել էր նրան՝ ծակծկելով մկրատով։ Անցկացնելով մնացած տարիները հոքեբուժարանում՝ Միգելը ազատ է արձակվել և անցել քրոջ խնամքի տակ։ Մանուելի և Միգելի ծնողները իսպանական առողջարանային քաղաքներից մեկում ունեն դպրոց, որտեղ սովորում են մենակ աղջիկները և իրանց սովորացնում են օտար լեզուներ։ Միգելը շուտով ծանոթացավ Անժելա անունով մի աշակերտուհու հետ, որը միանգամից իրեն դուր եկավ։ Մի անգամ քույրը հիշեցնում է նրան անցյալում տեղի ունեցած նյարդային պոռթկումի և սպանության մասին, որի պատճառով Միգելին ուղարկել են հոգեբուժարան և շուտով դպրոցում տեղի են ունենում դաժան սպանություններ։


== Այլ անվանումներ ==
Profonde tenebre (Իտալիա/Իսպանիա)
Bloody Moon (Միջազգային անվանումներ)
Colegialas violadas (Իսպանիա)
La lune de sang (Ֆրանսիա)
Sexmord på pigeskolen (Դանիա)
Terror y muerte en la universidad (Արգենտինա)
The Bloody Moon Murders (Բելգիա)
The Saw of Death (Միջազգային անվանումներ)


== Ծանոթագրություններ ==
Պադնոս

Պադնոս, գյուղ Արևմտյան Հայաստանում, Էրզրումի վիլայեթի Այնթապի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դաշլուջան (լեռ)

Անվան այլ կիրառումների համար տե՛ս՝ Դաշլուջան (այլ կիրառումներ)Դաշլուջան, լեռ Թուրքիայի Աղրըի մարզում, Հայկական Պար լեռնահամակարգում, Գայլատու լճից արևելք։


== Ծանոթագրություններ ==
Սահմանային տեղանք

Սահմանային տեղանք, պետական սահմանի երկայնքով անցնող որոշակի տերիտորիա, որի վերաբերյալ ներքին օրենսդրությամբ և սահմանամերձ պետությունների համատեղ համաձայնությամբ սահմանված է հատուկ ռեժիմ։
Սահմանային տեղանքի ռեժիմով սահմանվում է հողի, ջրերի, անտառների, ընդերքի, այլ հանդակների օգտագործման, նավարկության, ձկնորսության, լաստառաքման, այլ աշխատանքների կատարման կարգը։ Անհրաժեշտության դեպքում վարչական միավորի (քաղաք, շրջան, ավան, գյուղ) սահմաններում պետական սահմանին կամ սահմանապահ զորքերի կողմից պահպանվող ծովափին հարող տարածք շրջանակներում հաստատվում է սահմանային գոտի, որտեղ մտցվում է հատուկ սահմանային ռեժիմ։ Սահմանային զորքերն այդ գոտում իրագործում են պետական սահմանի պահպանության խնդիրներ։
(2159) Կուկեմակի

(2159) Կուկեմակի (անգլ.՝ Kukkamaki), աստերոիդ աստերոիդների հիմնական գոտում։ Հայտնաբերվել է 1941 թվականի հոկտեմբերի 16-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,482424 ա. մ., առավելագույնը մոտենում է 2,3834 ա. մ. հեռավորության վրա և հեռանում 2,5814 ա. մ.։ Արեգակի շուրջ մեկ ամբողջական պտույտ է կատարում 1428,61 երկրային օրվա ընթացքում, իր ուղեծրով շարժվելով միջինում 0,251994 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2159) Կուկեմակի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տաթևիկ Ղազարյան

Տաթևիկ Խաչատուրի Ղազարյան (փետրվարի 19, 1983(1983-02-19), Երևան, Հայկական ԽՍՀ, ԽՍՀՄ), հայ դերասան։


== Կենսագրություն ==
Տաթևիկ Ղազարյանը ծնվել է 1983 թվականի փետրվարի 19-ին, Երևանում։ Սովորել և ավարտել է Երևանի Խաչատուր Աբովյանի անվան թիվ 2 դպրոցը, 1999-2003 թվականներին՝ Երևանի թատրոնի և կինոյի պետական ինստիտուտի դերասանական ֆակուլտետը։ 2000 թվականից Երևանի Սոս Սարգսյանի անվան պետական Համազգային թատրոնում աշխատում է որպես դերասանուհի։ 2001-2003 թվականներին Հայկական երկրորդ հեռուստաալիքում եղել է հաղորդավար։ 2003 թվականից մի շարք հեռուսաընկերություններում աշխատում է որպես ֆիլմերի կրկնօրինակող։ 2003-2004 թվականներին աշխատել է Երևանի Երիտասարադական փորձարարական թատրոնում։ 2006-2011 թվականներին եղել է Երևանի պետական կամերային երաժշտական թատրոնի դերասանուհի։ 2010 թվականից դասավանդում է տարածաշրջանային թիվ 1 պետական քոլեջում։ Մասնակցել է մի շարք միջազգային փառատոների` Իրանի «Իրանզամին», Ռուսաստանի «Մինիֆեստ» և այլն։


== Ներկայացումներ ==


== Մրցանակ ==
«Կնոջ լավագույն դերակատարման» համար մրցանակ, 2003
«Բազե» համահայկական երիտասարդական հավաքի «Լավագույն ազգային ստեղծագործող-կատարող» ՀՀ վարչապետի հատուկ մրցանակ, 2004
ՀՀ մշակույթի նախարարության պատվոգիր, 2011
ՀԹԳՄ «Արտավազդ» մրցանակ, 2012
ՀԹԳՄ «Արտավազդ» մրցանակ՝ որպես «Լավագույն դերասանուհի» («Սովորական օր» ներկայացման համար)


== Ընտանիք ==
Մայր՝ Արև Սանթրոսյան, դերասանուհի
Քույր՝ Շուշան Ղազարյան, դերասանուհի


== Ծանոթագրություններ ==
Ֆոմինո (այլ կիրառումներ)

Ֆոմինո, կարող է վերաբերել՝

Ֆոմինո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Ֆոմինո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Էմոմալի Ռահմոն

Էմոմալի Ռահմոն ((տաջ.՝ Эмомалӣ Раҳмон, պարսկերեն՝  امام‌علی رحمان) մինչև 2007 թվականի մարտի 21-ը՝ Էմոմալի Շարիպովիչ Ռահմոնով (տաջ.՝ Эмомалӣ Шарифович Раҳмонов), հոկտեմբերի 5, 1952(1952-10-05), Danghara, Կուլյաբի մարզ, Տաջիկական ԽՍՀ, ԽՍՀՄ), Տաջիկստանի պետական և քաղաքական գործիչ։ Տաջիկստանի Հանրապետության երրորդ նախագահ` 1994 թվականի նոյեմբերի 16-ից։ 1992 թվականի նոյեմբերի 27-ից մինչև 1994 թվականի նոյեմբերի 16-ը եղել է Տաջիկստանի Հանրապետության Գերագույն Խորհրդի նախագահը՝ հանդիսանալով պետության փաստացի ղեկավարը, այդ ընթացքում երկրում վերացվել է նախագահի պաշտոնը։ 1998 թվականի մարտի 18-ից նաև Տաջիկստանի խորհրդարանում իշխող ձախ կենտրոնամետ Ժողովրդա-դեմոկրատական կուսակցության առաջնորդն է։ 1999 թվականի սեպտեմբերի 30-ին ընտրվել Է ՄԱԿ-ի Գլխավոր Ասամբլեայի նախագահի տեղակալ՝ մեկ տարի ժամկետով։
2015 թվականի դեկտեմբերի 25-ից Էմոմալի Ռահմոնը կրում է Պեշվոի միլլատ (Ազգի առաջնորդ) ցմահ տիտղոսը, որի լրիվ անվանումը Խաղաղության և ազգային միասնության հիմնադիրն է՝ Ազգի առաջնորդ։ Չորս անգամ (1994, 1999, 2006 և 2013 թվականներին) հաղթել է նախագահական ընտրություններում, բացի այդ, երկարացրել և բարեփոխել է իր լիազորությունները 1999 և 2003 թվականների համաժողովրդական սահմանադրական հանրաքվեների արդյունքում։ 2016 թվականի մայիսի 22-ին կայացած վերջին համաժողովրդական սահմանադրական հանրաքվեի արդյունքում ընդունվել են փոփոխություններ, որոնք Տաջիկստանի նախագահից հանում են նախագահի պաշտոնում վերընտրվելու թվի սահմանափակումներն ու նվազեցնում նախագահի տարիքային ցենզը 35-ից մինչև 30 տարեկանը։ Հայտնի է դարձել 1992 թվականին՝ երկրում նախագահի պաշտոնը լուծարելուց հետո, երբ քաղաքացիական պատերազմի ժամանակ (1992-1997 թվականներն) դարձել է Տաջիկստանի Գերագույն Խորհրդի նախագահը ՝ որպես կոմպրոմիսային թեկնածու մի կողմից կոմունիստների և նեոկոմունիստների, մյուս կողմից՝ Իսլամական, ազգայնական և լիբերալ-դեմոկրատական ուժերի (միասնական տաջիկական ընդդիմություն) միջև։ Հակասական գործիչ։ Էմոմալի Ռահմոնի կողմնակիցները նրան համարում են անձ, որը Տաջիկստանի Միավորված ընդդիմության հետ փոխզիջումների և բանակցությունների միջոցով կարողացել է կանգնեցնել յոթամյա քաղաքացիական պատերազմը և պահպանել երկրում կայունությունն ու խաղաղությունը, իսկ նրա հակառակորդները նրան մեղադրում են ավտորիտար կառավարման, երկրից իր քաղաքական մրցակիցներին և իրական ընդդիմությանը հեռացնելու կամ արտաքսելու, անձի պաշտամունքի, մարդու իրավունքների և ազատությունների խախտման, ծանր սոցիալ-տնտեսական իրավիճակի, երկրում գործազրկության, կոռուպցիայի և նեպոտիզմի ծաղկման մեջ։


== Ծանոթագրություններ ==
Աբխազիայի իշխանություն

Աբխազական իշխանություն, միջնադարյան ֆեոդալական պետություն Անդրկովկասի արևմտյան մասում։ Փաստացի անկախ 1462 թվականից Իմերեթից անվանապես վասալությունը պահպանելով և կոչվելով Աբխազական միավարություն։ Պաշտոնապես անկախանում է 1491 թվականից, երբ Գուրիայի, Սվանեթի և Մեգրելիայի հետ դուրս է գալիս Իմերեթի թագավորության կազմից։ Մինչև 1810 թվականը լինում է Օսմանյան կայսրության վասալը, հետո՝ Ռուսական։ Իշխում է Ճաճբաների հարստությունը։


== Տես նաև ==
Աբխազիայի պատմություն
Գարուշա

Գարուշա (ուկրաիներեն՝ Гаруша), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Գարուշա գյուղում բնակվում էր 178 մարդ։ Բնակավայրը զբաղեցնում է 0,815 կմ² տարածք։ Բնակչության խտությունը կազմում էր 218,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9795) Դեպրեզ

(9795) Դեպրեզ (անգլ.՝ Deprez), աստերոիդ աստերոիդների հիմնական գոտում։ Հայտնաբերվել է 1996 թվականի ապրիլի 15-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,905489 ա. մ., առավելագույնը մոտենում է 2,709 ա. մ. հեռավորության վրա և հեռանում 3,1019 ա. մ.։ Արեգակի շուրջ մեկ ամբողջական պտույտ է կատարում 1808,95 երկրային օրվա ընթացքում, իր ուղեծրով շարժվելով միջինում 0,19901 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9795) Դեպրեզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դլե Յաման

«Դլե Յաման», նաև «Դելե Յաման», հայերեն ժողովրդական երգ ողբերգական սիրո մասին, որը ներկա պահին առնչվում է Հայոց ցեղասպանության հետ։ Երգը կատարվում է սիրահարներից մեկի անունից (քանի որ հայոց լեզվում չկա քերականական սեռի կատեգորիա, հայտնի չէ, թե հատկապես ում մասին է խոսքը. այդ հանգամանքը նրան պիտանի է դարձնում ինչպես տղամարդկանց, այնպես էլ կանանց համար)։


== Պատմություն ==
«Դլե Յաման» երգն առաջին անգամ ձայնագրել է Կոմիտասը Հայաստանում իր ճանապարհորդության ժամանակ։ Նրան է պատկանում դաշնամուրի համար երգի գործիքավորումը։ Հաճախ «Դլե Յաման» երգը համարում են հեղինակային և անվանում «Կոմիտասի երգ»։ Նաև կարծիք է տարածվել, որ «Դլե Յաման» երգը գրվել է Հայոց ցեղասպանության ժամանակ։
Հետագայում այն դարձել է հայկական ամենահայտնի ժողովրդական երգերից մեկը։ Այն կատարել են երգչուհիներ Լուսինե Զաքարյանը, Ֆլորա Մարտիրոսյանը, Նունե Եսայանը, Իզաբել Բայրաքդարյանը, Էլեն Սեգարան, Զառան, երգիչ Պատրիկ Ֆիորին, ինչպես նաև երաժիշտ Ջիվան Գասպարյանը՝ դուդուկի վարպետը։ Երգը հաճախ է կատարվում դուդուկի նվագակցությամբ։


== Անվանում ==
Կան «Դլե Յաման» անվանման նշանակությունը բացատրող զանազան տարբերակներ։ Համաձայն Միացյալ Նահանգներում ապրող հայ գրող Չարլզ Կարապետ Գասպարյանի տարբերակի՝ dle-ն «քրդերեն» dil բառի խեղաթյուրումն է, որը նշանակում է «իմ սիրտը», իսկ yaman-ը՝ aman (վշտախառն լաց)։ Այսպիսով, «Դլե Յաման» անունը կարող է թարգմանվել որպես «իմ վշտահար սիրտը»։


== Մշակույթում ==
Սոնա Նիկողոսյանի (մեցցո սոպրանո) և Լևոն Մինասյանի (դուդուկ) կատարմամբ երգը հնչում է Հայոց ցեղասպանությանը նվիրված «Մայրիկ» (1991) ֆիլմում։


== Ծանոթագրություններ ==
Ագուրեն

Ագուրեն, գյուղ Արևմտյան Հայաստանում, Էրզրումի վիլայեթի Էրզրումի գավառում, Էրզրում քաղաքից 17 կմ արևմուտք։ Գտնվում էր հարթավայրում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ադամս շրջան (Նեբրասկա)

Անվան այլ կիրառումների համար տե՛ս՝ Ադամս շրջան (այլ կիրառումներ)‎Ադամս շրջան (անգլ.՝ Adams County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.458 կմ² է, բնակչությունը՝ 31.151 մարդ (2010 թ. տվյալներով)։ Շրջկենտրոնն է Հաստինգս բնակավայրը։ Կազմավորվել է 1867 թ.։
Մեդվեդնիցա

Մեդվեդնիցա (խորվ.՝ Medvednica), լեռնազանգված Խորվաթիայում` Զագրեբից հյուսիս։ Զագրեբցիների սիրած հանգստի վայրն է։ Տարածքի 63 %-ը ծածկված է լայնատերև անտառով, որի կազմը փոփոխվում է բարձրությանը զուգահեռ։ Ամենաբարձր գագաթը Սլեմեն է, որի բարձրությունը ծովի մակարդակից 1033 մ է։ Նրա վրա է գտնվում Սլեմենսկի Տիրամոր (Majke božje Sljemenske Kraljice Hrvata) նշանավոր եկեղեցին։ Սլեմենի գագաթին գտնվում է Զագրեբի հեռուստաաշտարակը, որն ունի 169 մ բարձրություն։ Մեդվեդնիցայի հյուսիսային և արևելյան լանջերին կան լեռնադահուկային ուղիներ` տարբեր բարդության։ Լեռան գագաթ է ձգվում ճանապարհը և ճոպանուղին։ Հյուսիսային լանջին մշտապես անցկացվում են լեռնադահուկային մարզաձևի տարբեր մրցաշարեր։
Մեդվեդնիցայի բնական տեսարժան վայրերից է Վետերնիցա քարանձավը, որ գտնվում է լեռան հարավարևմտյան մասում։ Քարանձավն ունի 7.128 մ երկարություն։ Քարանձավում կան ժայռապատկերներ, ստալակտիտներ և ստալագմիտներ, չղջիկների գաղութներ։
Հարավային լանջին է գտնվում Մեդվեդգրադ ամրոցը, որ կառուցվել է 13-րդ դարում Ինոկենտի IV պապի որոշմամբ Բաթու խանի հրասակախմբերից Զագրեբը պաշտպանելու համար։ Մեդվեդգրադի դիտահրապարակից` 500 մ բարձրությունից, բացվում է զագրեբյան անկրկնելի համայնապատկեր։
Մեդվեդնիցայի տեսարժան վայրերից է Զրինսկի հանքավայրը, որը հանքահորերի, միջանցքների բարդ համալիր է։ Նրա շահագործումը սկսվել է 15-րդ դարից։
1572-1573 թվականներին Մեդվեդնիցայի նախալեռներում ու նրա լանջերին տեղի է ունեցել Մատիա Գուբեցի ապստամբությունը։
Մեդվեդնիցայի տարածքը բնական արգելանոց է։


== Ծանոթագրություններ ==


== Արտաքին հղումներ ==
Մեդվեդնիցա բնական արգելավայրը
Մեդվեդնիցա (խորվաթերեն)
Քարտեզագրական պրոյեկցիաների ստորաբաժանումներ

Գոյություն ունեցող քարտեզագրական պրոյեկցիաները ստորաբաժանվում են երկու հիմնական հատկանիշներով, ըստ աղավաղման բնույթի և ըստ օգտագործված օժանդակ երկրաչափական մարմնի։ Ըստ աղավաղման բնույթի տարբերվում են երեք տիպի քարտեզագրական պրոյեկցիաներ՝
ա) հավասարանկյուն կամ կոնֆորմ պրոյեկցիաներ,
բ) հավասարամեծ կամ էկվիվալենտ պրոյեկցիաներ,
գ) հավասարահեռ կամ էկվիդիստանտ պրոյեկցիաներ։
Հավասարանկյուն կամ կոնֆորմ պրոյեկցիաների մոտ քարտեզի վրա վերցրած անկյունները ստացվում են հավասար էլիպսսոիդի վրա եղած համապատասխան գծերով կազմված անկյուններին։ Հավասարամեծ կամ էկվիվալենտ պրոյեկցիաների մոտ քարտեզի վրա վերցրած մակերեսներն ստացվում են հավասար էլիպսիդի վրա վերցրած համապատասխան մակերեսներին։ Հավասարաանկյուն և հավասարամեծ պրոյեկցիաների նկատմամբ միջին դիրք են գրավում հավասարահեռ կամ էկվիդիստանտ պրոյեկցիաները։ Այս պրոյեկցիաների մոտ անկյունների կամ գծերի աղավաղում կարող է տեղի չունենալ, որոշ գծերի ուղղությամբ։ Նրանց մոտ թե՛ անկյունների և թե՛ գծերի աղավաղումներն ունենում են չափավոր մեծություն։
Գոյություն ունեցող քարտեզագրական պրոյեկցիաները ըստ օժանդակ երկրաչափական մարմնի տարբերվում են՝ ազիմուտային, գլանային, կոնային, բազմակոնային և պայմանական։
Հռութ (գիրք)

Հռութ (եբրայերեն՝ מגילת רות‎, Մեգիլաթ Հռութ), Աստվածաշունչ մատյանի Հին Կտակարանի ութերորդ գիրքը, իր անվանումը ստացել է հերոսուհուց՝ Հռութից։ Հռութը Մոաբ երկրից մի կին էր, որն իր ամուսնու մահից հետո սկեսրոջ՝ Նոեմի հետ տեղափոխվում է բնակության Բեթղեհեմ, որտեղ ամուսնանում է Բոոսի հետ՝ դառնալով Իսրայելի Դավիթ թագավորի նախամայրը (նրանց ամուսնությունից ծնվում է Օբեդը, որը Դավթի հոր՝ Հեսսեի հայրն էր)։


== Արտաքին հղումներ ==

Հռութի գիրքը աշխարհաբար արևելահայերեն թարգմանությամբ
Պակ Բո Գոմ

Պակ Բո Գոմ (կորեերեն՝ 박보검; անգլ.՝ Park Bo-gum, ծնվ. 1993, հունիսի 16, Սեուլ, Կորեայի Հանրապետություն), հարավկորեացի դերասան։ Իր ճանաչումն ստացավ դերերի լայն շրջանակի համար, որոնք են. Hello Monster (2015) ֆիլմում որպես հոգեբան-իրավաբան, Replay 1988 (2015—2016) ֆիլմում որպես փայլուն խաղացող, Love in the Moonlight (2016) ֆիլմում որպես Չոսոնի ժառանգ և Encounter (2018) ֆիլմում որպես մարդ, ով սիրահարվում է իրենից տարիքով մեծ կնոջ։


== Կենսագրություն ==
Մինչև դերասանական կարիերան սկսելը զբաղվել է լողով։


== Ֆիլմագրություն ==


=== Կինեմատոգրաֆ ===


=== Հեռուստասերիալներ ===


=== Հեռուստատեսայի շոուներ ===


== Դիսկոգրաֆիա ==


=== Երգեր ===


== Ծանոթագրություններ ==


== Արտաքին հղումներ ==
Пак Бо-гом Թվիթթերում
Пак Бо-гом (կոր.) на сайте Weibo
Пак Бо-гом Archived 2014-05-21 at the Wayback Machine. (կոր.) на сайте Blossom Entertainment)
Official Korean Fansite
Official Japanese Fansite
Նիկոլայ Յուդենիչ

Նիկոլայ Նիկոլայևիչ Յուդենիչ (ռուս.՝ Николай Николаевич Юденич, հուլիսի 18 (30), 1862, Մոսկվա, Ռուսական կայսրություն - հոկտեմբերի 5, 1933(1933-10-05)[…], Կանն), ռուս ռազմական գործիչ, հետևազորի գեներալ (1915)։ Ռուսական ամենահաջող գեներալներից մեկն Առաջին համաշխարհային պատերազմի ժամանակ։ Ռուսաստանի քաղաքացիական պատերազմի ժամանակ ղեկավարել է հակաբոլշևիկյան զորքերը հյուսիսարևմտյան ուղղության վրա ու Հյուսիսարևմտյան հանրապետության պաշտպանության նախարար։ Սբ. Գեորգիի 2-րդ դասի շքանշանի վերջին ասպետ։


== Կենսագրություն ==
Ծնվել է 1862 թվականի հուլիսի 30-ին Մոսկվայում։
Առաջին համաշխարհային պատերազմում զբաղեցրել է Կովկասյան ռազմաճակատի շտաբի պետի պաշտոնը։ 1915 թվականին ջախջախել է Էնվեր փաշայի զորքը Սարիղամիշում։ Նույն թվականին լուրջ մարտեր է վարել Վան քաղաքի համար, որը մի քանի անգամ անցել է ձեռքից ձեռք։ 1916 թվականին գրավել է Էրզրումը, իսկ այնուհետև Տրապիզոնը։ Նույն թվականի վերջում ռուսական զորքերի հսկողության տակ էր անցել Արևմտյան Հայաստանի մեծ մասը։
Բոլշևիկյան հեղափոխությունից հետո նա գլխավորել է Հյուսիս-արևմտյան հանրապետության նախարարի պաշտոնը՝ Ստեփան Գևորգի Լիանոսյանի կառավարության ներքո, իսկ հանրապետության կործանումից հետո տեղափոխվել է Ֆրանսիա։
Յուդենիչը մահացել է 1933 թվականի հոկտեմբերի 5-ին Փարիզում։


== Ծանոթագրություններ ==
Քեչաբուրգ

Քեչաբուրգ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ռյոթինգեն

Ռյոթինգեն  (գերմ.՝ Röttingen), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 1657 մարդ (ըստ 2010 թվականի դեկտեմբերի 31-ի)։ Տարածքը կազմում է 27,19 կմ²։ Պաշտոնական կոդ՝ 09 6 79 182։
Քաղաքը բաժանված է 3 գյուղական համայնքի


== Ծանոթագրություններ ==


== Արտաքին հղումներ ==
Պաշտոնական էջ
(90482) Օրկ

Օրկ (անգլերեն՝ Orcus, այլ անուն՝ 2004 DW), Կոյպերի գոտու մեծ տրանսնեպտունային մարմին, հավանաբար հանդիսանում է գաճաճ մոլորակ։ Իր անունը ստացել է հռոմեական մահվան աստված Օրկի պատվին։


== Ծանոթագրություններ ==
Դանիելա Սթիլի աստղը

«Դանիելա Սթիլի աստղը» (անգլ.՝ Danielle Steel's Star), 1993 թվականի ամերիկյան հեռուստատեսային կինոնկար, որ նկարահանել է ռեժիսոր Մայքլ Միլլերը Դանիելա Սթիլի և Քլեր Լաբինի սցենարով, որը հիմնված է Դանիելա Սթիլի համանուն վեպի վրա։ Գլխավոր դերերում նկարահանվել են Ջենի Գարթը, Քրեյգ Բիրկոն, Թերի Ֆարելը, Փենի Ֆուլերը և Միտչել Ռայանը։


== Սյուժե ==
Երիտասարդ և պարզամիտ երգչուհի Քրիստալ Ուայաթն առաջին հայացքից սիրահարվում է գրավիչ և բարի զինվորական Սպենսերին։ Ժամանակի ընթացքում երգչուհին հաջողության է հասնում, և նրա կյանքը վերածվում է հեքիաթի։ Սակայն աստիճանաբար Սպենսերն սկսում է զգալ, որ աղջկա համբավը կործանում է իրենց հարաբերությունները։ Բացի այդ, Սպենսերն ամուսնացած է բարձրաշխարհիկ տիկին Էլիզաբեթի հետ, որը Քրիստալին թույլ չի տա ոչնչացնել իրենց ամուսնությունը։ Շուտով պարզվում է, որ Քրիստալը երեխայի է սպասում, և աղջիկը նոր կյանք է սկսում իր ընկերոջ հետ միասին, որը ստանձնում է երեխայի հոգատարությունը։ Այնուամենայնիվ, Քրիստալը որոշում է, որ ինքը չի կարող նրան այդպիսի պատասխանատվության տակ դնել, և Սպենսերը վերջապես լքում է իր կնոջը և մի քանի տարի անց վերամիավորվում իր նոր ընտանիքի` Քրիստալի և որդու՝ Զեբի հետ։


== Դերերում ==
Ջեննի Գարթ – Քրիստալ Ուայաթ
Քրեյգ Բիրկո – Սպենսեր Հիլլ
Թերի Ֆարել – Էլիզաբեթ
Պեննի Ֆուլլեր – Օլիվիա Ուայաթ
Միտչ Ռայան – Հարրիսոն Բարքլայ
Ջիմ Հեյնի – Թեդ Ուայաթ
Ռոքսաննա Ռիզ – Փերլ
Ալբերտ Հոլլ – Լարրի
Ջոն Մաքկեն – Ուիլլյամ Հիլլ
Մելենդի Բրիտ – Պրիսցիլլա Բարքլայ
Ջեյնի Դեյլի – Ֆրենսիս Հիլլ
Թեդ Ուոս – Էռնի
Բիբի Օստերվալդ – հորաքույր Պամելա


== Արտադրություն ==
Նկարահանումները տեղի են ունեցել ԱՄՆ Կալիֆոռնիա նահանգի Փասադենա քաղաքում տեղակայված Արդեն վիլլայում։


== Թողարկում տեսաերիզով ==
Ֆիլմն ԱՄՆ-ում թողարկվել է VHS-ով «Anchor Bay Entertainment»-ի կողմից 1997 թվականի նոյեմբերի 18-ին։ «Universal Studios»-ը թողարկել է չորս ֆիլմերի DVD հավաքածու Միացյալ Նահանգներում (ներառյալ «Աստղը») երկու սկավառակով 2007 թվականի հունվարի 9-ին։ Բացի այդ, ֆիլմը հրատարակվել է DVD-ով նաև Մեծ Բրիտանիայում։


== Ծանոթագրություններ ==


== Արտաքին հղումներ ==
«Դանիելա Սթիլի աստղը»(անգլ.) ֆիլմը Internet Movie Database կայքում
«Դանիելա Սթիլի աստղը»(անգլ.) ֆիլմը allmovie կայքում:
MyLifetime.com: «Դանիելա Սթիլի աստղը»
Մժեժ Ա Գնունի

Մժեժ Գնունի (անհայտ - 548), հայ նախարար Սասանյան Պարսկաստանում, Հայոց մարզպան (517-548), Գնունիների նախարարական տոհմից։ 


== Կենսագրություն ==
Սկզբում իշխել է Սասունում։ 6-րդ դարի սկզբին, երբ հոները ասպատակեցին Մարզպանական Հայաստանը, Մժեժ Գնունին միավորեց հայկական որոշ իշխանների զորուժը և ջախջախեց հոներին։ Այս հաղթանակի համար պարսից արքան նրան նշանակեց Հայոց մարզպան։ Մժեժ Գնունու օրոք Հայաստանում տիրել է խաղաղություն։


== Ծանոթագրություններ ==
Լաստրա ա Սինյա

Լաստրա ա Սինյա (իտալերեն՝ Lastra a Signa), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 18 805 մարդ (2008 թվականի տվյալներով)։ Բնակչության խտությունը՝447 մարդ/կմ²։ Տարածքը՝ 43 կմ²։ Փոստային ինդեքս՝ 50055։ Հեռախոսային կոդ՝ 055։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 055 87431
Էլեկտրոնային փոստ՝ urp@comune.lastra-a-signa.fi.it
Պաշտոնական կայքը՝ http://www.comune.lastra-a-signa.fi.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Այստեղ

Այստեղ (անգլ.՝ Here), ամերիկյան ֆիլմ։


== Սյուժե ==
Ուիլը Հայաստանի հետազոտությունը ղեկավարող արբանյակային քարտեզագրման ինժեներ է։ Մի առավոտ գյուղական հյուրանոցում նա հանդիպում է Կատարինեին՝ մի հայրենադարձ հայուհու և լուսանկարչուհու, որը երկար տարիներ անց առաջին անգամ տուն է վերադարձել։ Երկու միայնակ ճամփորդների միջև գրեթե վայրկենական, չգիտակցված կապ է ստեղծվում, նրանք ներքին մղումով որոշում են միանալ… Ի վերջո, Ուիլը հանգում է այն կարծիքին, թե երկիրն անպետք տվյալների աղբյուր է, մինչդեռ ըստ Կատարինեի՝ դա հայրենի տան հետ իր հարաբերությունները վերահաստատելու միջոց է։


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Բրեյդեն Քինգ
սցենարիստ - Բրեյդեն Քինգ և Դենի Վալենթ
պրոդյուսերներ - Բրեյդեն Քինգ, Լարս Քնուդսեն, Ջեյ վան Հոյ
օպերատոր - Լոլ Քրոուլի
մոնտաժ - Դեյվիդ Բերկեր, Էնդրյու Հաֆից, Բրեյդեն Քինգ, Պոլ Ցուկեր
դերասանների ընտրությունը - Էյդ Բելասկո
երաժշտությունը - Boxhead Ensemble


=== Դերասանական անձնակազմ ===
Բեն Ֆոսթեր - Ուիլ Շեփրդ
Լյուբնա Ազաբալ - Կատարինե Նազարյան
Գարիկ Չեփչյան
Թամարա Պետրոսյան
Հայկ Գասպարյան
Տաթևիկ Ղարիբյան
Նարեկ Դուրյան Ամբողջ դերասանական և նկարահանող անձնակազմի մասին անգլերեն լեզվով կարող եք իմանալ այստեղ


== Տեխնիկական և այլ տվյալներ ==
Երկիրը ԱՄՆ
Լեզուն Անգլերեն, Հայերեն
Պրեմիերան կայացել է 2011 թվականի հունվարի 10-ին ԱՄՆ ում՝ Սանդենս կինոփառատոնի ժամանակ։Այլ երկրներում այն կայացել է

Հայաստանում - 12 հուլիս 2011
Չեխիայում - 3 հուլիս 2011
Շվեդիայում - 11 նոյեմբեր 2011
Լեհաստանում - 15 նոյենբեր 2011
Իտալիայում - 9 սեպտեմբեր 2011Ֆիլմը գունավոր
Տևողություն - 110 րոպե
Ձայնը - Dolby Digital, Dolby SR
Տեսախցիկը - Arricam LT, Arriflex 235
Օպտիկան - Cooke S4 and Angenieux Optimo Lenses
Պատկերի կողմերի հարաբերությունը 2.35 ։ 1
Ֆիլմը նկարվել է 35 ժապավենների վրա
Տպել է (ընկերությունը) i lab, Լոնդոն, ՄԲ
Տպվել է 35 ժապավենի վրա


== Հղումներ ==
IMDb
Rotten Tomatoes
Փոխաբերական իմաստ

Փոխաբերական իմաստ, բառի փոխաբերական կիրառությամբ արտահայտված իմաստը։ Հաղորդակցման ժամանակ բառերը կիրառվում են ոչ միայն ուղղակիորեն, այլև՝ փոխաբերաբար։ Փոխաբերական իմաստն հանդես է գալիս լեզվի հասարակական, գործառական, տարածական և անհատական բազմաթիվ տարբերակներում, գործածության տարբեր չափերով ու եղանակներով։ Փոխաբերական իմաստն արտահայտվում է փոխաբերությամբ, փոխանունությամբ և սինեկդոխայով։ Փոխաբերական իմաստը գեղարվեստական խոսքի ոճավորման ելակետային հնարավորություններից է, մարդկային լեզվագործունեության հիմնարար միջոցներից։ Լեզվի զարգացման տարբեր շրջաններում բառերը կարող են ունենալ զանազան փոխաբերական իմաստներ։ Դրանք լեզվի զարգացման և կատարելագործման մեջ ունեն կարևոր նշանակություն։ 
Օրինակ՝ Ոսկե ձեռք 
Ոսկե օգտագործված է փոխ. Իմաստով
։
Բիզ (գյուղ, Ալագիրսկի շրջան)

Անվան այլ կիրառումների համար տե՛ս՝ ԲիզԲիզ (ռուս.՝ Биз, օսերեն՝ Быз), գյուղ Ռուսաստանի Հյուսիսային Օսիա-Ալանիա հանրապետության Ալագիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(623) Քիմերա

(623) Քիմերա (անգլ.՝ Chimaera), աստերոիդ աստերոիդների հիմնական գոտում։ Հայտնաբերվել է 1907 թվականի հունվարի 22-ին Կառլ Լոհներտի կողմից Հայդելբերգում։
Միջին հեռավորությունը Արեգակից կազմում է 2,461763 ա. մ., առավելագույնը մոտենում է 2,1852 ա. մ. հեռավորության վրա և հեռանում 2,7383 ա. մ., իսկ Երկրի ուղեծրին Քիմերա աստերոիդը նվազագույնը մոտենում է 1,2318 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1410,81 երկրային օրվա ընթացքում, իր ուղեծրով շարժվելով միջինում 0,255173 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,13° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(623) Քիմերա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Րաֆֆի Խիտարով

Անվան այլ կիրառումների համար տե՛ս՝ Խիտարով (այլ կիրառումներ)Րաֆֆի Մովսեսի Խիտարով (ռուս.՝ Рафаэль Мовсесович Хитаров, դեկտեմբերի 15 (28), 1901, Տիանետի, Թիֆլիսի նահանգ, Ռուսական կայսրություն - հուլիսի 28, 1938(1938-07-28), Կոմմունարկայի կրակահրապարակ), խորհրդային կոմերիտական գործիչ։ 
Հեղափոխական գործունեությունը սկսել է 1916 թվականից՝ աշակերտական ընդհատակյա խմբակում։ 1920 թվականին երկու անգամ ձերբակալվել և աքսորվել է Վրաստանից։ 1920 թվականի դեկտեմբերին մեկնել է Գերմանիա, որտեղ մասնակցել է տեղի հեղափոխական շարժումներին։ Եղել է Ռուսաստանի կոմունիստական երիտասարդական միության I համագումարի պատգամավոր (1921)։ 1921 թվականի նոյեմբերից մինչև 1925 թ.-ը՝ Ռուրի երիտասարդական մարզային կոմիտեի քարտուղար և Գերմանիայի կոմունիստական երիտասարդական միության Կենտկոմի բաժնի վարիչ։ 1925-1927 թվականներին Խիտարովը ՀամԼԿԵՄ ներկայացուցիչն էր Կոմինտերնի երիտասարդության Գործադիր կոմիտեում։ 1927 թվականի ապրիլին ԿԻԵԳԿ-ի կողմից ուղարկվել է Չինաստան։ Խիտարովը ագիտացիոն գործունեություն է ծավալել նաև Ֆրանսիայում և Սկանդինավյան երկրների երիտասարդության շրջանում։ 1928-1931 թվականներին եղել է ՀամԼԿԵՄ պատվիրակության նախագահը և ԿԻԵԳԿ գլխավոր քարտուղարը։ 1931-1937 թվականներին կուսակցական ղեկավար աշխատանք է տարել Ստալինսկում (այժմ՝ Կուզնեցկ), Մագնիտոգորսկում և Չելյաբինսկում։ Պարգևատրվել է Լենինի շքանշանով (1934)։
Առաջին սիրո երգը (ֆիլմ)

Առաջին սիրո երգը, 1958 թվականին Հայֆիլմ կինոստուդիայում նկարահանված գեղարվեստական ֆիլմ։ Գլխավոր դերում խաղում է Խորեն Աբրահամյանը՝ երգիչ Վարունցի դերում։


== Սյուժե ==
Երաժշտական, մելոդրամատիկ պատում է տաղանդավոր, բայց հաջողություններից շփացած երգչի մասին, որն անցնելով փորձությունների միջով՝ կարողանում է ուղղել սխալներն ու արժանանալ սիրած կնոջ վստահությանը։


== Դերերում ==
Հրաչյա Ներսիսյան - Տիգրան Վարունց, Արսենի Հայրը
Վաղարշ Վաղարշյան - Ավետ Ալեքսանդրի Մելիք-Նուբարյան, երաժիշտ
Խորեն Աբրահամյան - Արսեն
Էլեոնորա Սուդակովա - Ռուզան
Սեմյոն Սոկոլովսկի - Վարուժան
Օլգա Գուլազյան - Վարդուշ
Տամարա Լանկո-Կիմանյան - Օֆելյա
Նիկոլայ Տեր-Սեմյոնով - Մամիկոնյան
Վերջալույս Միրիջանյան - Փառանձեմ, Մամիկոնյանի կինը
Ա. Սողոմոնյան - Օնիկ
Իվան Գրիկուրով - հողափորիչի վարորդ
Ա. Սելիմխանով - Դոդիկ
Գեն (Գուրգեն Շահնազարյան) - առևտրական
Ամասի Մարտիրոսյան - պահակ


== Դրվագներում ==
Տ. Բախշինյան - Ռուզանի և Արսենի որդի, Թաթուլ Դիլաքյան, Աննա Գարագաշ - ընկերուհին, Մուրադ Կոստանյան - Տիգրան Վարունցի հարևանը


== Ստեղծագործական խումբ ==
բեմադրող նկարիչ - Վալենտին Պոդպոմոգով
հնչյունային օպերատոր - Նինա Ջալալյան
ռեժիսոր - Ա. Հայրապետյան
նկարիչի ասիստենտ - Ռաֆայել Ս. Բաբայան
մոնտաժ - Վալենտինա Հայկազյան
երգերի տեքստերի հեղինակներ - Ն. Ադամյան, Հարոլդ Ռեգիստան
երգերի կատարումը - Սերգեյ Դավիդյան
խմբագիր - Սաբիր Ռիզաև
տնօրեն - Աշոտ Դիլանյան


== Հետաքրքիր փաստեր ==
պրեմիերա - ապրիլի 4 1958 թ. Երևանում
պրեմիերա Մոսկվայում օգոստոսի 4 1958 թ.
ֆիլմը դարձավ ԽՍՀՄ 1958 թ. ամենաշատ դիտվող ֆիլմը - 24, 6 միլիոն հանդիսատես
Առնո Բաբաջանյանը ֆիլմի համար գրեց 3 երգ՝ «Երևանի սիրուն աղջիկ», «Իմ Երևան», «Դու իմ սիրո արև», որոնք ֆիլմի ցուցադրումից հետո դարձել են հայ ժողովրդի ամենասիրված երգերից։


== Ծանոթագրություններ ==
Գոլիշևսկոե (գյուղ, Բելոպոլիեի շրջան)

Գոլիշևսկոե (ուկրաիներեն՝ Голишівське), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Գոլիշևսկոե գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արմենուհի Գևոնյան

Արմենուհի Գեղամի Գևոնյան (Արմենուհի Տեր-Կարապետյան, 1902, Մուշ - հունիսի 20, 2002(2002-06-20), Փարիզ), հայ երգչուհի։
Մշո Գեղամի դուստրն է։


== Կենսագրություն ==
Արմենուհի Գևոնյանը ծնվել է Արևմտյան Հայաստանի Բիթլիսի նահանգի Մուշ քաղաքում։ 1920 թվականին ավարտել է Կոստանդնուպոլսի Էսայան վարժարանը։ Արշակ Չոպանյանի հանձնարարությամբ Փարիզում երգեցողության դասեր է առել Մարգարիտ Բաբայանից, մոտիկից շփվել Արմենակ Շահմուրադյանի երգարվեստին։ 1930-ական թվականներին նվիրվել է Տարոնի ժողովրդական երգերի հավաքման, մշակման, տարածման գործին։ 1948 թվականին Փարիզում ունեցել է անդրանիկ համերգը։ 1964-1978 թվականներին հանդես է եկել ԱՄՆ-ի հայաշատ քաղաքներում, Սիրիայում, Լիբանանում, Կոստանդնուպոլսում, Վենետիկում, Հայաստանում։ Թղթակցել է սփյուռքահայ մամուլին, «Փարիզեն Հալեպ», «Մշո աշխարհ», «Առաքելոց վանքին դուռը» հոդվածներով հանդես եկել սփյուռքահայ մամուլում։
Կազմել և 1978 թվականին Երևանում հրատարակել է «Տարոնի ժողովրդական երգեր» գրքույկը, 1989 թվականին Փարիզում թողարկել է «Տարոնի և այլ ժողովրդական երգեր» ձայնասկավառակը։ Հոդվածներ է տպագրել սփյուռքահայ մամուլում («Փարիզեն Հալեպ», «Մշո աշխարհ», «Առաքելոց վանքին դուռը» և այլն)։ 


== Երկեր ==
Տարոնի ժողովրդական երգեր, Երևան, 1978։
Գյուլիզար (Հուշեր), Երևան, 1992։


== Ծանոթագրություններ ==
Ռիվա դել Գարդա

Ռիվա դել Գարդա (իտալերեն՝ Riva del Garda), կոմունա Իտալիայում։ Տեղակայված է Տրենտինո Ալտո Ադիջե մարզի Տրենտո գավառում։
Բնակչությունը կազմում է 15693 մարդ (2008), բնակչության խտություն՝ 374 մարդ/կմ²։ Զբաղեցնում է 42 կմ² մակերես։ Փոստային ինդեքս՝ 338066028։ Հեռախոսային կոդ՝ 0464։


== Ժողովրդագրություն ==


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սաթենիկ Չմշկյան

Սաթենիկ Չմշկյան (Եղիսաբեթ Տեր-Աբրահամյան, հունիսի 11, 1849(1849-06-11), Թիֆլիս, Կովկասի փոխարքայություն, Ռուսական կայսրություն - դեկտեմբերի 24, 1907(1907-12-24), Թիֆլիս, Ռուսական կայսրություն), հայ դերասանուհի, արևելահայ պրոֆեսիոնալ թատրոնի հիմնադիրներից։
Եղել է դերասան, բեմադրիչ Գևորգ Չմշկյանի կինը։


== Կենսագրություն ==
Եղիսաբեթ Տեր-Աբրահամյանը ծնվել է Թիֆլիսում։ 1883 թվականից հանդես է եկել որպես երգչուհի, ապա հանդես է եկել Գևորգ Չմշկյանի թատերախմբում։ Աչքի է ընկել բևութագրական և դրամատիկական դերերով, հատկապես Գաբրիել Սունդուկյանի պիեսներում՝ Էփեմիա, Շուշան («Պեպո»), Խամփերի, Մարքրիտ («Խաթաբալա») և այլն։
Ակակի Ծերեթելին բարձր է գնահատել Շուշանիկի (Հ. Կարենյանի «Շուշանիկ», վրաց.) դերակատարումը։
Սաթենիկ Չմշկյանը մասնակցել է Անդրկովկասի հայաշատ վայրերում կազմակերպված ներկայացումներին։


== Դերեր ==
Էփեմիա, Շուշան՝ «Պեպո»
Խամփերի, Մարքրիտ՝ «Խաթաբալա»
Պորցիա՝ Շեքսպիրի «Վենետիկի վաճառականը»
Էմիլիա՝ Շեքսպիրի «Օթելլո»
Դորիմեն՝ Մոլիերի «Բռնի ամուսնություն»


== Ծանոթագրություններ ==
Դոնատո (քաղաք)

Դոնատո (իտալերեն՝ Donato), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 713 մարդ (2008)։ Բնակչության խտությունը՝ 66 մարդ/կմ²։ Տարածքը կազմում է 11 կմ²։ Փոստային ինդեքս՝ 13050։ Հեռախոսային կոդ՝ 015։
Կոմունայի հովանավորն է Սուրբ Պետրոս Առաքյալը։ Տոնը նշվում է ապրիլի 7-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 015 641903
Էլեկտրոնային փոստ. info@comunedidonato.it
Պաշտոնական կայք. http://www.comunedidonato.it/ Archived 2010-03-04 at the Wayback Machine.


== Արտաքին հղումներ ==
http://www.comunedidonato.it/ Archived 2010-03-04 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռուսլան և Լյուդմիլա (օպերա)

Ռուսլան և Լյուդմիլա (ռուս.՝ Руслан и Людмила), ռուս կոմպոզիտոր Միխայիլ Գլինկայի օպերա հինգ գործողությամբ։ Ռուսերեն լիբրետտոն Վալերիան Շիրոկովի, Կոնստանտին Բախտուրինի, Նեստոր Կուկոլնիկի և այլոց մասնակցությամբ՝ ըստ Ալեքսանդր Պուշկինի համանուն պոեմի։ Առաջին անգամ կատարվել է 1842 թ. դեկտեմբերի 9–ին Սանկտ Պետերբուրգի Մարիինյան օպերային թատրոնում։
Օպերան համարվում է Գլինկայի լավագույն ստեղծագործություններից մեկը և ներկայում էլ ընդգրկված է ռուսական բազմաթիվ օպերային թատրոնների խաղացանկերում։


== Գործող անձինք ==
Սվետոզար, Կիևի մեծ իշխան (բաս)
Լյուդմիլա, նրա դուստրը (սոպրանո)
Ռուսլան, կիևյան դյուցազն, Լյուդմիլայի փեսացուն (բարիտոն)
Ռատմիր, Խազարիայի իշխան (կոնտրալտո)
Ֆարլաֆ, վարյագ դյուցազն (բաս)
Գորիսլավա, Ռատմիրի գերուհին (սոպրանո)
Ֆինն, բարի կախարդ (տենոր)
Նաինա, չար կախարդուհի (մեցցո–սոպրանո)
Բայան, երգիչ–վիպասան (տենոր)
Չերնոմոր, չար կախարդ (առանց խոսքերի)
Սվետոզարի որդիներ, դյուցազներ, բոյարներ, սպասավորներ և այլն։Գործողության ժամանակը՝ հեքիաթային ժամանակներ («վաղուց անցած օրեր»)։ Գործողության տեղը՝ Կիև ու հեքիաթային տեղեր
Ռուբիկ Ստեփանյան

Ռուբիկ Շահումի Ստեփանյան՝ (հունվարի 3, 1958(1958-01-03), Ներքին Ալուչալու, Մարտունու շրջան, Հայկական ԽՍՀ, ԽՍՀՄ), հայ իրավաբան, քաղաքական գործիչ, ՀՀ ԱԺ 7-րդ գումարման պատգամավոր։ «Լուսավոր Հայաստան» խմբակցության անդամ։ Ոստիկանության գնդապետ։


== Կենսագրություն ==
Ռուբիկ Ստեփանյանը ծնվել է 1958 թվականի հունվարի 3-ին, Գեղարքունիքի մարզի Արծվանիստ գյուղում։


== Կրթություն ==
1989 թվականին ավարտել է Ադրբեջանի ԽՍՀ ՆԳՆ միջնակարգ մասնագիտական դպրոցը, 1998 թվականին՝ ՀՀ ՆԳՆ և ԱԱ բարձրագույն դպրոցը։


== Աշխատանք ==
1979-1991 թվականներին աշխատել է որպես Երևանի Սպանդարյանի ՆԳ բաժնի օպերլիազոր, 1991-1993 թվականներին՝ «Զվարթնոց» օդանավակայանի ՆԳ գծային բաժնի պետի տեղակալ, 1993-1994 թվականներին՝ Աղստևի մարզային ՆԳ վարչության (ՄՆԳՎ) պետի տեղակալ, 1994-1995 թվականներին՝ Վայքի ՆԳ բաժնի պետ, 1995-1997 թվականներին՝ Գեղարքունիքի մարզի Մարտունու ՆԳ բաժնի պետ, 1998-2002 թվականներին՝ Կոտայքի ՆԳ բաժնի պետ, 2002-2008 թվականներին՝ Կոտայքի ՄՆԳՎ պետ, 2014-2016 թվականներին՝ ՀՀ ԱՆ «Նուբարաշեն» ՔԿՀ պետ։ Մասնակցել է 1991-1994 թվականների ԼՂՀ մարտական գոծողություններին։
2018 թվականին ընտրվել է ՀՀ ԱԺ պատգամավոր թիվ 8 ընտրատարածքից՝ Լուսավոր Հայաստան կուսակցության տարածքային ընտրական ցուցակով։


== Ընտանեկան կարգավիճակ ==
Ամուսնացած է, ունի երեք զավակ։


== Ծանոթագրություններ ==
Կառլ Ալբերտ

Կառլ Ալբերտ (իտալերեն՝ Carlo Alberto di Savoia, հոկտեմբերի 2, 1798(1798-10-02)[…], Թուրին, Սարդինիայի թագավորություն, Իտալիա - հուլիսի 28, 1849(1849-07-28)[…], Պորտու, Պորտուգալիա), Պյեմոնտի և Սարդինիայի թագավոր (1831-1849)։ Գահ է բարձրացել Կառլ Ֆելիքսից հետո։
Ամուսնացել էր Տոսկանայի (Ֆլորենցիա) մեծ դուքս Ֆերդինանդ III-ի դստեր՝ Մարիա-Թերեզայի հետ։ Նրանց որդիներից Վիկտոր Էմանուիլը ժառանգում է հոր գահը (Վիկտոր Էմանուիլ II, 1849-1861), իսկ Ֆերդինանդը դառնում է Ջենովայի դուքս (1831-1855)։


== Տես նաև ==
Կառլ Ալբրեխտ


== Աղբյուր ==
Կառլ Ալբերտի մասին ռուսական կայսերական մեծ հանրագիտարանում


== Ծանոթագրություններ ==
Զարթոնք (Արմավիրի մարզ)

Անվան այլ կիրառումների համար տե՛ս՝ Զարթոնք (այլ կիրառումներ)Զարթոնք
գյուղ Հայաստանի Հանրապետության Արմավիրի մարզի Արմավիրի տարածաշրջանում։ Բնակավայրը գտնվում է Արմավիրից 13 կմ հարավ-արևելք, ծովի մակերևույթից 845 մ բարձրության վրա։ Վերանվանվել է Զարթոնք 1978 թ. հունվարի 25-ին։


== Բնակչություն ==
Ըստ ՀՀ 2011 թ. մարդահամարի արդյունքների` Զարթոնքի մշտական բնակչությունը կազմել է 2321, առկա բնակչությունը` 2160 մարդ,
բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է բանջարաբուծությամբ, անասնաբուծությամբ և թռչնաբուծությամբ։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)


== Ծանոթագրություններ ==